โซเฟีย

| โซเฟีย София |
| --- | --- |
เมืองหลวง
   ธง ตราอาร์ม
คำขวัญ: Ever growing, never aging (Расте, но не старее)
โซเฟียที่ตั้งของโซเฟียแสดงแผนที่บัลแกเรียโซเฟียโซเฟีย (ยุโรป)แสดงแผนที่ยุโรป
พิกัด: 42°42′N 23°20′E﻿ / ﻿42.70°N 23.33°E﻿ / 42.70; 23.33
ประเทศ:  บัลแกเรีย
จังหวัด: นครหลวงโซเฟีย
ตั้งถิ่นฐานในยุคโบราณ: 7,000 ปีก่อนคริสตกาล
นีโอลิทิกเข้ามาตั้งถิ่นฐาน: 5,500–6,000 ปีก่อนคริสตกาล
เทรเชียนเข้ามาตั้งถิ่นฐาน: 1400 ปีก่อนคริสตกาล
ภายใต้การปกครองของโรมัน: ค.ศ. 46 (เซอร์ดิกา)
ภายใต้การครอบครองของกรุม: ค.ศ. 809 (เซรเดตส์)
การปกครอง
 • นายกเทศมนตรี: ยอร์ดันกา ฟันดาคอวา (GERB)
พื้นที่
 • เมืองหลวง: 492 ตร.กม. (190 ตร.ไมล์)
 • เขตเมือง: 5,723 ตร.กม. (2,210 ตร.ไมล์)
ความสูง: 500–699 เมตร (1,640–2,293 ฟุต)
ประชากร (ค.ศ. 2019)
 • เมืองหลวง:  1,242,568 คน
 • ความหนาแน่น: 2,526 คน/ตร.กม. (6,540 คน/ตร.ไมล์)
 • เขตเมือง:  1,549,090 คน
 • ความหนาแน่นเขตเมือง: 271 คน/ตร.กม. (700 คน/ตร.ไมล์)
 • รวมปริมณฑล:  1,678,041 คน
เดมะนิม: โซฟีอัน (อังกฤษ)   Софиянец/โซฟียาเน็ตส์ (บัลแกเรีย)
เขตเวลา: UTC+02:00 (EET)
 • ฤดูร้อน  (เวลาออมแสง): UTC+03:00 (EEST)
รหัสพื้นที่: (+359) 02
ทะเบียนรถ: C, CA, CB
เว็บไซต์: www.sofia.bg
โซเฟีย (/ˈsoʊfiə, ˈsɒf-, soʊˈfiːə/ SOH-fee-ə-,_-SOF; บัลแกเรีย: София, อักษรโรมัน: Sofiya,) เป็นเมืองหลวงและเมืองใหญ่ที่สุดของประเทศบัลแกเรีย นครตั้งอยู่บริเวณตีนภูเขาวีตอชาทางภาคตะวันตกของประเทศ และตั้งอยู่บริเวณศูนย์กลางของคาบสมุทรบอลข่าน จึงถือเป็นนครทางผ่านที่สำคัญบนเส้นทางระหว่างทะเลดำกับทะเลเอเดรียติก นอกจากนี้ นครยังตั้งอยู่ใกล้กับทะเลอีเจียน
โซเฟียเป็นนครที่มีประชากรมากเป็นอันดับที่ 13 ของสหภาพยุโรป สภาพภูมิประเทศล้อมรอบด้วยภูเขาวีตอชาทางทิศใต้ ภูเขาลิวลินทางทิศตะวันตก และเทือกเขาบอลข่านทางทิศเหนือ ทำให้โซเฟียเป็นเมืองหลวงที่มีระดับความสูงมากเป็นอันดับที่สองของทวีปรองจากมาดริด ตัวนครตั้งอยู่ริมแม่น้ำอิสการ์และมีแหล่งน้ำแร่หลายแห่ง รวมถึงโรงอาบน้ำแร่กลางโซเฟีย นครมีสภาพภูมิอากาศชื้นภาคพื้นทวีป โซเฟียเป็นที่ตั้งของมหาวิทยาลัย สถาบันทางวัฒนธรรม และบริษัทพาณิชย์ที่สำคัญของประเทศ นครได้รับสมญาว่าเป็น "สามเหลี่ยมแห่งขันติทางศาสนา" ทั้งนี้เป็นเพราะนครมีศาสนสถานที่สำคัญของทั้งสามศาสนา ได้แก่ โบสถ์นักบุญเนเดลยา (คริสต์), มัสยิดบันยา บาชิ (อิสลาม) และธรรมศาลาโซเฟีย (ยูดาห์)
โซเฟียติด 1 ใน 10 สถานที่ที่เหมาะแก่การเริ่มต้นธุรกิจที่ดีที่สุดในโลก โดยเฉพาะในด้านเทคโนโลยีสารสนเทศ นอกจากนี้ ยังเป็นเมืองหลวงซึ่งมีค่าใช้จ่ายจับต้องได้ที่มีนักท่องเที่ยวมากที่สุดใน ค.ศ. 2013 ใน ค.ศ. 1979 โบสถ์บอยานาในโซเฟียได้รับการขึ้นทะเบียนให้เป็นแหล่งมรดกโลก โบสถ์นี้ถือเป็นสัญลักษณ์ของนิกายออร์โธด็อกซ์ในบัลแกเรีย มันเคยถูกทำลายในช่วงจักรวรรดิบัลแกเรียที่ 2 โซเฟียเป็นที่ตั้งของโรงละครโอเปราและบัลเลต์แห่งชาติ, วังวัฒนธรรมแห่งชาติ, สนามกีฬาแห่งชาติวาซิล เลฟสกี, โรงละครแห่งชาติอิวัน วาซอฟ, พิพิธภัณฑสถานโบราณคดีแห่งชาติ และอัฒจันทร์เซอร์ดิกา จึงทำให้นครเป็นศูนย์กลางทางวัฒนธรรมของยุโรปตะวันตก หอศิลป์สังคมนิยมในโซเฟียแสดงประติมากรรมและจิตรกรรมซึ่งทำให้ผู้เข้าชมได้เข้าใจถึงชีวิตในยุคสังคมนิยมบัลแกเรีย
ประชากรในโซเฟียลดลงจาก 70,000 คนในช่วงปลายคริสต์ศตวรรษที่ 18 ต่อมาลดลงสู่ 19,000 คนใน ค.ศ. 1870 และลดลงสู่ 11,649 คนใน ค.ศ. 1878 แต่หลังจากนั้น ประชากรก็กลับมาเพิ่มขึ้น จนในปัจจุบัน โซเฟียมีประชากร 1.24 ล้านคน ในพื้นที่ 492 ตารางกิโลเมตร หากนับพื้นที่เขตเมืองที่ล้อมรอบ (จังหวัดนครหลวงโซเฟียและบางส่วนของจังหวัดโซเฟียกับจังหวัดเปอร์นิก) เข้าไปด้วยแล้ว จะมีประชากร 1.54 ล้านคน ในพื้นที่ 5,723 ตารางกิโลเมตร ซึ่งคิดเป็นร้อยละ 5.16 ของพื้นที่ทั้งประเทศ พื้นที่ปริมณฑลของโซเฟียใช้เวลาหนึ่งชั่วโมงในการเดินทางผ่าน โดยมีถนนสายหนึ่งเชื่อมต่อกับเมืองดีมีตรอฟกราดในประเทศเซอร์เบีย ปริมณฑลแห่งนี้ไม่เหมือนกับแห่งอื่น ๆ ในทวีปยุโรป เพราะมันไม่ถูกจัดว่าเป็นปริมณฑลทางการ แต่เป็นเพียงปริมณฑล "เชิงจำกัด" เท่านั้น ภูมิภาคปริมณฑลของโซเฟียมีประชากร 1.67 ล้านคน